Rolando Mandragora

Rolando Mandragora (; lahir 29 Jun 1997) merupakan pemain bola sepak profesional Itali yang beraksi di posisi peain tengah untuk kelab Serie A, Fiorentina.

Beliau memulakan kariernya di Genoa dengan melakukan lima penampilan di Serie A. Beliau seterusnya dipinjamkan ke Pescara untuk merebut lebih banyak peluang beraksi di Serie B. Pada 2016, beliau menyertai Juventus dan hanya melakukan satu penampilan sahaja sebelum dipinjamkan ke Crotone, pada setahun kemudian untuk beraksi dengan lebih kerap. Beliau telah berpindah ke Udinese pada tahun 2018.

Mandragora mewakili Itali di setiap peringkat umur dari pasukan bawah-17 hingga bawah-21. Beliau melakukan penampilan sulungnya untuk skuad senior pada Jun 2018.

 Kerjaya kelab 
Kerjaya awal
Bapa Mandragora menguruskan kelab bola sepak tempatan yang telah didirikan oleh Paolo and Fabio Cannavaro. Mandragora dipantau oleh kelab-kelab Serie A semasa beliau berada di Mariano Keller dan menyertai kelab belia Genoa pada usia 14 tahun.

Beliau melakukan penampilan sulungnya di Serie A pada 29 Oktober 2014 dalam aksi menewaskan Juventus 1–0 di gelanggang sendiri. Beliau beraksi selama 69 minit permainan sebelum digantikan oleh Juraj Kucka.

Juventus
Pada 19 Januari 2016, Juventus mengesahkan pembelian Mandragora dengan kontrak selama lima tahun melalui perpindahan yang pada awalnya bernilai 6 juta euro sebelum ia dijangka boleh meningkat sehingga 12 juta euro berdasarkan prestasinya.
 Beliau menghabiskan saki-baki musim 2015–16 secara pinjaman beraksi untuk Pescara di Serie B. Pada April 2016, metatarsal pada kaki kanannya telah retak sekali gus memerlukan pembedahan. Pemulihannya telah terhalang berikutan komplikasu lalu memaksanya untuk menjalani pembedahan kedua pada bulan Ogos.

Mandragora kembali ke Juventus untuk menghadapi musim 2016-17 dan beliau telah diberi jersi bernombor 38. Beliau melakukan penampilan sulungnya untuk Juventus pada 23 April 2017 dengan beraksi sebagai pemain gantian menggantikan Claudio Marchisio pada minit ke-86 permainan menewaskan kelab lamanya, Genoa 4–0 di gelanggang sendiri pada perlawanan Serie A.

Pada 5 Ogos 2017, Mandragora telah dipinjamkan ke kelab Serie A yang lain, Crotone buat sepanjang musim. Beliau tampil dalam kesemua perlawanan liga bersama Crotone tetapi pasukannya itu berdepan dengan penyingkiran. Beliau juga menyumbang dua jaringan gol yang mana jaringan sulungnya muncul pada 24 September ketika meraih kemenangan 2-0 ke atas Benevento.

Udinese
Pada 2 Julai 2018, Mandragora telah dijual ke Udinese tetapi Juventus masih lagi mempunyai pilihan untuk membeli-balik dengan nilai 20 juta euro.

Mandragora telah digantung satu perlawanan daripada beraksi dalam perlawanan Serie A pada Ogos 2018 selepas tendangannya diselamatkan oleh penjaga gol Sampdoria sebelum beliau lantas menghina dan melemparkan kata-kata kesat terhadap Virgin Mary dan Tuhan.

Pada 22 Disember 2018, Mandragora menjaringkan gol pertamanya untuk Udinese ketika menentang Frosinone yang berakhir dengan kedudukan permainan terikat seri 1-1. Pada seminggu kemudian, beliau telah dilayangkan kad merah serta-merta oleh VAR semasa pasukannya menewaskan Cagliari.

 Kerjaya antarabangsa 
Sebagai tonggak utama pasukan belia Itali, Mandragora melakukan penampilan sulungnya untuk pasukan bawah-21 Itali pada 12 Ogos 2015 dalam aksi persahabatan menentang Hungary. Beliau telah disenaraikan ke dalam skuad yang akan bertanding ke kejohanan Piala Dunia B-20 FIFA 2017 di Korea Selatan.

Mandragora melakukan penampilan pertamanya bersama skuad senior semasa di bawah kendalian pengurus Roberto Mancini dalam perlawanan persahabatan menentang Perancis yang berakhir dengan kekalahan 3-1 di Nice pada 1 Jun 2018.

Beliau juga mengambil bahagian dalam Kejohanan Eropah Bawah-21 2019 sebagai menjadi kapten pasukan.https://www.figc.it/it/nazionali/news/nazionale-under-21-parte-avventura-europea-di-biagio-ufficializza-la-lista-dei-23-azzurrini/

 Statistik kerjaya 

Kelab
.

KelabMusimLigaPialaEropahLainJumlahKmnclnGolKmnclnGolKmnclnGolKmnclnGolKmnclnGol Genoa2014–155000—50 Pescara2015–1626010270 Juventus2016–171000000010 Crotone2017–1836210—372 Udinese2018–19353103632019–2025023273Jumlah60333—636Jumlah kerjaya12856300001348

Antarabangsa
.
 Pasukan kebangsaan ItaliTahunGol201810Jumlah10

 Pencapaian 
Juventus
Serie A: 2016–17
Coppa Italia: 2016–17

 Catatan 

 Pautan luar 

 Profile at Lega Serie A
 Profile at FIGC 

Category:Kelahiran 1997
Category:Orang hidup
Category:Pemain bola sepak Itali
Category:Pemain Genoa C.F.C.
Category:Pemain Delfino Pescara 1936
Category:Pemain Juventus F.C.
Category:Pemain FC Crotone
Category:Pemain Udinese Calcio
Kategori:Pemain Torino F.C.
Kategori:Pemain ACF Fiorentina